Document ID: 32003D0236

32003D0236
L 087/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 април 2003 година
за изменение на Решение 92/486/ЕИО за установяване на формата на сътрудничество между центъра за управление (сървър) „Aнимо“ и държавите-членки
(нотифицирано под номер С(2003) 1104)
(текст от значение за ЕИП)
(2003/236/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 2002/33/ЕО на Европейския парламент и на Съвета (2), и по-специално член 20, параграф 3 от нея,
като има предвид, че:
(1)
В очакване на създаване на нова информационна структура, по-специално в частта ѝ, посветена на мрежата „Aнимо“, както е определена в Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (3), следва да се осигури последователността на въпросната мрежа.
(2)
Решение 92/486/ЕИО на Комисията за установяване формата на сътрудничество между центъра за управление (сървър) „Aнимо“ и държавите-членки (4), последно изменено с Решение 2002/615/ЕО (5), следва да бъде съответно изменено.
(3)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Член 2а, параграф 7, първа алинея от Решение 92/486/ЕИО се заменя със следното:
„За периода от 1 април 2003 г. до 31 март 2004 г. координационните органи, предвидени в член 1, гарантират договорите, посочени в този член, да бъдат продължени с една година.“
Член 2
Настоящото решение се прилага от 1 април 2003 г.
Член 3
Адресати на настоящото решение са държавите-членки.
Съставено в Брюксел на 3 април 2003 година.

Labels: 12
18
5
6